Venter store snømengder - kan komme en halv meter
Det har allerede begynt å snø mange steder. Men dette er bare begynnelsen, varsler meteorolog Siri Wiberg Horjen, ved Meteorologisk Institutt.Iphone/Ipad, Android ...eller sjekk pent.no – Hovedtyngden av snøen vil komme i løpet av det neste døgnet, sier Wiberg Horjen. De områdene som får aller mest nedbør er ytre strøk, det vil si kysten og et stykke inn i landet, og aller mest i Aust-Agder. – Her er det ventet opp mot 60 mm nedbør, og hvis dette kommer som litt tørr snø blir det over en halv meter med snø, sier Wiberg Horjen. Andre områder som får mye snø er Østlandet sør for Mjøsa, og østlige strøk av Telemark, med mest i de østlige strøkene. – I disse områdene venter vi mellom 20 og 40 mm nedbør, men dette kan komme som 5 cm med tung våt snø, eller som 20 cm med luftig snø, sier Wiberg Horjen. Også StormGeo melder om store snømengder. – Det skyldes et lavtrykk som kommer inn mot Agder-fylkene i kveld, og som fortsetter mot Østlandet i natt og i morgen. Fra onsdag til torsdag midt på dagen er det ventet opp mot 50 mm nedbør i Agderfylkene og sør i Telemark, sier Cecilie Villanger, meteorolog ved StormGeo. Det er tidligere varslet milde lavtrykk og frisk nordavind for selve påsken.I morgen tidlig maner meteorologene til forsiktighet i trafikken, både i Agderfylkene, Telemark og på Østlandet. – Ikke skift til sommerdekk ennå. Det blir ufyselige kjøreforhold for de som skal kjøre til jobb i morgen tidlig, sier Wiberg Horjen. – Det kan være lurt å ta det med ro i trafikken i morgen, sier Villanger. På Østlandet går nedbøren trolig over i sludd og regn utover morgendagen, ifølge StormGeo. – Så for lavlandet sin del blir ikke snøen liggende utover i påsken, mener Villanger.Men kommer du høyere opp er skiføret nå bedre sikret i påsken. – Nord på Østlandet blir nok snøen nå liggende, og i fjellområdene hvor folk reiser på påskeferie blir dette et fint påfyll av påskesnø til skiløypene, sier Villanger. Hun får støtte av Metereologisk Institutt. – Påfyllet som kommer i fjellet vil tilsvare 10 cm med tørr fin snø, sier Wiberg Horjen. I nedbørsdøgnet fra torsdag til fredag, er det i samme område ventet 20-30 mm nedbør, og da mest sør på Øslandet, varsler StormGeo, ifølge Villanger. Er du derimot ikke klar for mer snø, og vil ha sommer nå, kan du lese her hvor du erfaringsmessig får 20 grader eller mer på denne tiden av året.
I løpet av det neste døgnet kan det komme så mye som en halv meter snø enkelte steder. Torsdag bør mange være forsiktige i trafikken på vei til jobb.